Bzensky Rudolf

**Bzensky Rudolf**, *Rudolf Bzenský* ([Szakolca](https://hu.wikipedia.org/wiki/Szakolca%22%20%5Co%20%22Szakolca), [1651](https://hu.wikipedia.org/wiki/1651). [október 27.](https://hu.wikipedia.org/wiki/Okt%C3%B3ber_27.) – [Kolozsvár](https://hu.wikipedia.org/wiki/Kolozsv%C3%A1r), [1715](https://hu.wikipedia.org/wiki/1715). [június 13.](https://hu.wikipedia.org/wiki/J%C3%BAnius_13.)) [jezsuita rendi](https://hu.wikipedia.org/wiki/Jezsuita_rend) szerzetes.

**Élete**

1665-ben, 15 éves korában lépett a rendbe; noviciátusát a [csehországi](https://hu.wikipedia.org/wiki/Csehorsz%C3%A1g) Neuhausban ([Jindřichův Hradec](https://hu.wikipedia.org/wiki/Jind%C5%99ich%C5%AFv_Hradec%22%20%5Co%20%22Jind%C5%99ich%C5%AFv%20Hradec)) és Prágában töltötte. Az [olmützi](https://hu.wikipedia.org/wiki/Olm%C3%BCtz) egyetemen filozófiát, Prágában teológiát tanult. 1679 és 1684 között a [Hradec Králové](https://hu.wikipedia.org/wiki/Hradec_Kr%C3%A1lov%C3%A9%22%20%5Co%20%22Hradec%20Kr%C3%A1lov%C3%A9)-i kollégiumban lelkipásztorként szolgált, de a feladat nem elégítette ki, ezért 1672 és 1687 között öt levelet írt a rendfőnöknek Rómába, tengeren túli misszióra ajánlkozva. 1685-1686-ban, illetve 1688-1689-ben tábori misszionáriusként dolgozott, és elkísérte a császári csapatokat a balkáni hadjáratba. A visszavonulást követően került Erdélybe, előbb 1693-ban [Karánsebesre](https://hu.wikipedia.org/wiki/Kar%C3%A1nsebes%22%20%5Co%20%22Kar%C3%A1nsebes), majd 1694-től 1701-ig [Brassóba](https://hu.wikipedia.org/wiki/Brass%C3%B3). 1702 és 1708 között ismét lelkipásztorként működött Schurzban ([Žireč](https://hu.wikipedia.org/w/index.php?title=%C5%BDire%C4%8D&action=edit&redlink=1" \o "Žireč (a lap nem létezik))), [Szakolcán](https://hu.wikipedia.org/wiki/Szakolca%22%20%5Co%20%22Szakolca) és [Kassán](https://hu.wikipedia.org/wiki/Kassa). 1708-ban saját kérésére visszakerült Brassóba, majd 1711-től haláláig [Kolozsvárra](https://hu.wikipedia.org/wiki/Kolozsv%C3%A1r). Sírja a [kolozsvári piarista templomban](https://hu.wikipedia.org/wiki/Piarista_templom_%28Kolozsv%C3%A1r%29) található.

A bejárt országokról levelekben számolt be: Boszniában például a szerbek és papjaik szokásaival és a várak történetével foglalkozott. Erdélyről több történeti munkát írt; a korábbi időszakokról szóló munkái nem mutatnak túl a közismert szintéziseken, de a közelmúltról és saját koráról szóló írásai értékes forrásai Erdély egyháztörténetének. Különösen érdekesek az erdélyi románságról, örményekről és bolgárokról szóló részek, illetve a rekatolizáció folyamatának leírása - ez utóbbinak maga is tevékeny részese volt. Írásai számos másolatban maradtak fenn egyházi és világi gyűjteményekben, és számos 18- századi történetíró használta ezeket forrásként.

**Munkái**

De origine et progressu cultus et lacrymis prodigiosis Claudiopolitanae iconis B. V. Mariae. Claudiopolis,…

Kéziratban maradt:

* Dissertatio historica de Dacia Mediterranea 1699. (a gyulafehérvári [Batthyányi-könyvtárba](https://hu.wikipedia.org/wiki/Batthy%C3%A1neum) került);
* Epistola de missionibus in Transsilvania. Claudiopoli 1711 scripta. (A [Bécsi Császári Könyvtárban](https://hu.wikipedia.org/w/index.php?title=Osztr%C3%A1k_Nemzeti_K%C3%B6nyvt%C3%A1r&action=edit&redlink=1)).

Forrás: https://hu.wikipedia.org/wiki/Rudolf\_Bzensky